
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 99 

3 Φεβρουάριου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αρση απόφασης κήρυξης ως αναδασωτέας έκτασης 
1.023 Μ 2 στη θέση «ΑΛΣΥΛΛΙΟ ΚΕΦΑΛΑΡΙΟΥ» της 

Κοινότητας Κεφαλαρίου Ν. Αργολίδας. 1 

Κήρυξη ως αναδασωτέας εκτόσεως 1579,200 στρεμ. 
στη θέση «Πάνω Λάκκα», Κοινότητας Συκάμινου και 
«Ράχες Βουργένι», Καντήλι, Στενό, Παλιοκατούντι» 

του Δήμου Αυλώνος Ν. Αττικής. 2 

Κήρυξη αναδασωτέας έκτασης Ε = 222,34 τετραγ. μέ¬ 
τρα στη θέση «Ακραίφνιο» Περιφέρειας Ακραιφνίου 
Ν. Βοιωτίας. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτίσματος Τουρ- 
κοβασίλη και του περιβάλλοντος χώρου του που βρί¬ 
σκεται εντός του ρυμοτομικού σχεδίου του Δήμου 
Τριπόλεως (Ν. Αρκαδίας) και καθορισμός ειδικών 
όρων και περιορισμών δόμησης αυτού. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 5889 (1) 

Αρση απόφασης κήρυξης ως αναδασωτέας έκτασης 
1.023 Μ 2 στη θέση «ΑΛΣΥΛΛΙΟ ΚΕΦΑΛΑΡΙΟΥ» της 
Κοινότητας Κεφαλαρίου Ν. Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής απο- 


κεντρώσεως, όπως τροποποιήθηκε και συμπληρώθηκε 
μεταγενέστερα με το Ν.Δ. 532/70. 

2. Το άρθρο 44 παρ. 3 του Ν. 998/79. 

3. Την 160417/1180 Δ/γή του Υπ. Γεωργίας. 

4. Την 51652/9.2.1928 απόφαση του Υπ. Γεωργίας 
«περί κήρυξης της έκτασης ως αναδασωτέας» που δημο- 
σιεύθηκε στο υπ’ αρ. 395/7.6.1928 τεύχος Β'. 

5. Την ΑΞ - 5889/16.12.1993 εισήγηση της Δ/νσης Δα¬ 
σών Αργολίδας, αποφασίζουμε: 

Αίρουμε την κήρυξη ως αναδασωτέας, έκτασης 1.023 
μ 2 στη θέση «Αλσύλλιο Κεφαλαρίου» της Κοινότητας Κε¬ 
φαλαρίου, η οποία αποτελεί τμήμα ευρύτερης περιοχής 
18 στρεμ. και έχει κηρυχθεί αναδασωτέα με την 51652/ 
9.2.1928 απόφαση του Υπουργού Γεωργίας, με αποκλει¬ 
στικό σκοπό την ανέγερση Ιερού Ναού. 

Η έκταση των 1.023 μ 2 της οποίας αίρεται η αναδά¬ 
σωση, φαίνεται στο συνημμένο διάγραμμα (1:1000) με 
στοιχεία (1,2,3,4,5,6,7,8,9,10,1) και απόσπασμα χάρ¬ 
του (1:50.000) τα οποία αποτελούν αναπόσπαστο τμήμα 
της απόφασης. Η έκταση συνορεύει: 

Ανατολικά: Με Νεκροταφείο Κεφαλαρίου και οπωρώνα 
Π. Κουτσόπουλου. 

Δυτικά: Με αλσύλλιο. 

Βόρεια: Με αλσύλλιο. 

Νότια: Με αλσύλλιο και οπωρώνα Π. Κουτσόπουλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 24 Ιανουάριου 1994 
Ο Νομάρχης 

ΓΕΩΡΓΙΟΣ ΑΠΟΣΤΟΛΟΠΟΥΛΟΣ 

Αριθ. 4458 (2) 

Κήρυξη ως αναδασωτέας εκτάσεως 1579,200 στρεμ. στη 
θέση «Πάνω Λάκκα», Κοινότητας Συκάμινου και «Ράχες 
Βουργένι», Καντήλι, Στενό, Παλιοκατούντι» του Δήμου 
Αυλώνος Ν. Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής απο- 
κεντρώσεως, όπως αυτές τροποιήθηκαν μεταγενέστερα 
με το Ν.Δ. 532/70. 

2. Τις διατάξεις του Ν.Δ. 1147/1972 «Περί Διοικήσεώς 
μείζοντος Πρωτευούσης σε συνδυασμό με τις όμοιες τόυ 
711/72 Β.Δ.». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «περί προστασίας των 
δασών και των δασικών εν γένει εκτάσεων της Χώρας» και 
ειδικότερα: 

α) του άρθρου 41 παρ. 1 
β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδα¬ 
σωτέες εκτάσεις», 
β) 182447/3049/24.9.80 

6. Την αριθ. 4747/7.12.93 πρόταση του Δασαρχείου 
Καπανδριτίου σχετικά με την κήρυξη ως αναδασωτέας, 
της αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό, τη δημόσια διακαταχόμενη 
και τη συνιδιόκτητη δασική έκταση (δάσος), συνολικού εμ- 
βαδού χιλίων πεντακοσίων εβδομήντα εννέα στρεμμάτων 
και διακοσίων τετραγωνικών μέτρων (1579,200), στη 
θέση «Πάνω Λάκκα» περιφέρειας Κοινότητος Συκάμινου 
και στις θέσεις «Ράχες Βουργένι», Καντήλι, Στενό, Παλιο- 
κατούντι» περιφέρειας Δήμου Αυλώνος, Ν. Αττικής, με 
σκοπό τη διατήρηση του χαρακτήρα του δάσους του 
οποίου η δασική βλάστηση, αποτελούμενη από χ. πεύκη, 
σχίνους, κουμαριές και αγριελιές, καταστράφηκε εξ αιτίας 
πυρκαϊών που έλαβαν χώρα στις 28 Ιουνίου 1993 και 2 


Ιουλίου 1993 και προσδιορίζεται από τα στοιχεία: Τμήμα 
Α1:101, 102,103....115,116,101. 

Τμήμα Α2: 67, 68,69....97, 98,117. 

118.130, 521,520, 67 

Τμήμα Α3:1,2, 3, 4, 5, ...65, 66,1 
Α4: 63,62, 61,60,44,43,42,67, 520,521,130,131, 
132, 133, 134, 135, 303, 339, 302, 337, 301, 300, 

322.. ..334, 367...378,63. 

Α5: 1, 66, 65, 64, 379....386, 465, 464, 466, 

467.. ..475, 522....535,475.519,1 

Α6: 572....616, 308, 318, 536....571,572. 

Α7: 306, 307,1, II, 296, 297, 321,320, 319, 306. 

Β1: 234.242, 243, 234. 

Β2: 98, 99,100,101,136, 137.216,118,117, 98. 

Β3: 217, 218....227, 244, 245....302, 303,135, 217. 
Β4: 308,309.318,308. 

Ανατολικά: Με συνιδιόκτητο δάσος Δήμου Αυλώνος, με 
δημόσιο διακατεχόμενο δάσος Κοινότητος Συκάμινου και 
με αγροτικές εκτάσεις. 

Δυτικά: Με συνιδιόκτητο δάσος Δήμου Αυλώνος, με δη¬ 
μόσιο διακατεχόμενο δάσος Κοινότητος Συκάμινου και με 
αγροτικές εκτάσεις. 

Βόρεια: Με συνιδιόκτητο δάσος Δήμου Αυλώνος, με δη¬ 
μόσιο διακατεχόμενο δάσος Κοινότητος Συκάμινου και με 
αγροτικές εκτάσεις. 

Νότια: Με συνιδιόκτητο δάσος Δήμου Αυλώνος, με δη¬ 
μόσιο διακατεχόμενο δάσος Κοινότητος Συκάμινου και με 
αγροτικές εκτάσεις. 

Εξαιρούνται και δεν κηρύσσουνται αναδασωτέες εκτά¬ 
σεις τα τμήματα που στο συνημμένο σχεδιάγραμμα φέρο¬ 
νται υπό τα στοιχεία: Γ, Δ, Ε, Ζ, Η, θ, I και Κ επειδή είναι 
αγροτικές εκτάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 28 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

Αριθ. 1724Π.Ε. ( 3 ) 

Κήρυξη αναδασωτέας έκτασης Ε = 222,34 τετραγ. μέτρα 

στη θέση «ΑκραΙφνιο» Περιφέρειας ΑκρακρνΙου Ν. Βοι¬ 
ωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1 · Τις διατάξεις του άρθρου 117 παραγρ. 3 του Συντάγ¬ 
ματος της Χώρας. 

2. Τις διατάξεις του άρθρου 41 παρ. 1 και 38 παρ. 1 του 
Ν. 998/79 «περί προστασίας των δασών κ.λπ.». 

3. Τις σχετικές διατάξεις των Π.Δ. «περί μεταβίβασης 
αρμοδιοτήτων του Υπ. Γεωργίας κ.λπ.». 

4. Τις αριθ. 160417/1180/8.7.80 και 182447/3049/ 
24.9.80 διαταγές του Υπουργείου Γεωργίας. 

5. Την αριθ. 4226/2.12.93 πρόταση του Δασαρχείου 
θηβών για κήρυξη ως αναδασωτέας της αναφερομένης 
στο θέση έκτασης που καλυπτόταν από αείφυλλα πλατύ¬ 
φυλλα (πουρνάρια - αγριελιές) ασφάκες και ακακίες και 
εκχερσώθηκε και καταλήφθηκε παράνομα από τον Ντελή 
Δημήτριο του Πέτρου. 

6. Την ανάγκη προστασίας της έκτασης και επανεγκα- 


τάστασης της δασικής βλάστησης, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, τη προστασία και αποκατάσταση της 
δασικής βλάστησης με φυσική αναγέννηση, τη δημόσια 
δασική έκταση Ε = 222,34 τετραγ. μέτρα που εκχερσώ¬ 
θηκε παράνομα και βρίσκεται στη θέση «ΑκραΙφνιο» πε¬ 
ριοχής ΑκρακρνΙου Ν. Βοιωτίας, προσδιορίζεται δε από τα 
στοιχεία (ΑΒΓΔΑ) και (ΕΖΗΘΕ) και (ΙΚΛΜΙ) όπως φαίνεται 
στο συνημμένο απόσπασμα χάρτη και στο τοπογραφικό 
διάγραμμα κλιμ. 1:250, που αποτελεί αναπόσπαστο μέρος 
της απόφασης αυτής και έχει όρια: 

Ανατολικά: Με οικία Μαρλαγγίτα Βασιλείου 
Δυτικά: Με οικόπεδο (οικία) Ντελή Βασιλείου 
Βόρεια: Με δημόσια δασική έκταση 
Νότια: Με οικόπεδοπ Ντελή ΔημητρΙου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λεβάδεια, 20 Ιανουάριου 1994 

Ο Νομάρχης 
ΣΠΥΡ. ΚΟΤΣΙΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 344/47 (4) 

Χαρακτηρισμός ως διατηρητέου του κτίσματος Τουρκο- 
βασ'ιλη και του περιβάλλοντος χώρου του που βρίσκεται 
εντός του ρυμοτομικού σχεδίου του Δήμου Τριπόλεως 
(Ν. Αρκαδίας) και καθορισμός ειδικών όρων και περιο¬ 
ρισμών δόμησης αυτού. 

Ο ΥΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/85 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/88 «Τροποποίηση διατάξεων του Ν. 1577/85 
«ΓΟΚ» και άλλες διατάξεις» (Α' 91). 

2. Την Θ7598/758/1Θ.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

3. Τις διατάξεις της παρ. Β του άρθρου 1 του Π. Δ/τος 
28/5.2.93) «Καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος, Χω¬ 
ροταξίας και Δημοσίων Έργων» (Α' 9). 

4. Την από 20.9.1989 αιτιολογική έκθεση της Δ/νσης 
Πολεοδομικού Σχεδιασμού - Τμήμα Παραδοσιακών Οικι¬ 
σμών. 

5. Τις αντιρρήσεις των ενδιαφερομένων Ρεβέκας συζ. 

Δημητρίου Γαλανού (αριθ. πρωτ. 

71284/9228/25.10.1989), Αρδάμη Βασιλ., Αρδάμη Γε¬ 
ωργίου, Αρδάμη Ευαγγέλου, Αρδάμη Κωνσταντίνου (αριθ. 
πρωτ. 72205/5735/26.6.1992) και Κωνσταντίνου I. Χα- 
ραλαμπόπουλου (αριθ. πρωτ. 75530/7173/20.7.1992). 

6. Τις από 29.4.1993 παρατηρήσεις στις αντιρρήσεις 
των ενδιαφερομένων της Διεύθυνσης Πολεοδομικού Σχε- 
διασμού - Τμήμα Παραδοσιακών Οικισμών. 

7. Τις διατάξεις του άρθρου 29Α του Ν. 1558/85 όπως 
αυτό προστέθηκε με τοάρθρο 27 του Ν. 2081 /92 (Α' 154) 
και το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 


1. Χαρακτηρίζεται ως διατηρητέο το κτίσμα Τουρκοβα- 
σίλη και ο περιβάλλων αυτός χώρος που βρίσκεται εντός 
του ρυμοτομικού σχεδίου του Δήμου Τριπόλεως (Ν. Αρκα¬ 
δίας) στη διασταύρωση των οδών Καλαμάτας και Χατζη- 
σαράντου φερόμενο ως ιδιοκτησία των Αδελφών Αρδάμη 
και Κωνσταντίνου Χαραλαμπόπουλου, όπως αυτό φαίνε¬ 
ται με στοιχεία Α, Β, Γ, Δ, Ε Ζ, Α στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 344/1993 πράξη του και που αντίτυπό του σε φω¬ 
τοσμίκρυνση δημοσιεύεται με την παρούσα απόφαση. 

2. Επιτρέπεται η κατασκευή ελαφρού ξυλίνου στεγά¬ 
στρου (κιόσκι) μεγίστης επιφάνειας κάλυψης 20 μ2, με τη 
δυνατότητα δημιουργίας και τμήματος κλειστού χώρου 
εντός αυτού, για την κάλυψη των εντελώς απαραιτήτων 
αναγκών (χώροι υγιεινής - εξυπηρετήσεις κουζίνας) στον 
περιβάλλοντα χώρο του κτίσματος και ειδικότερα, όπως 
φαίνεται στο παραπάνω διάγραμμα, στο τμήμα του χώρου 
με στοιχεία Α, β, γ, δ, Α για χρήση υπαίρθιου αναψυκτη- 
ρίου, μετά από σύμφωνη γνώμη της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ) χωρίς να παρα¬ 
βλάπτεται το διατηρητέο κτίριο και απαγορευομένης της 
κοπής δένδρων. 

3. Στο χαρακτηριζόμενη διατηρητέο κτίριο απαγορεύε¬ 
ται η αφαίρεση, αλλοίωση η καταστροφή των αρχιτεκτονι¬ 
κών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση, η εσωτερική διαρρύθμιση 
και χρησιμοποίηση του κτιρίου εφόσον δεν αλλοιώνεται ο 
γενικός αρχιτεκτονικός χαρακτήρας του. 

5. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου πλην 
των επιγραφών μικτών διαστάσεων, που πληροφορούν για 
την χρήση των χώρων του κτιρίου. 

6. Για οποιαδήποτε επέμβαση στο εξωτερικά ή εσωτε¬ 
ρικό του, καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα τςη Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 1994 

Με εντολή Υφυπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

